Инглиздар менән голландтар аралашсы тырышлығын һалыуын дауам иткән. Австрийҙар ҡыйын шарттар ҡуйып территориаль ташламалар талап иткән. Австрия шарттарының ике мәғәнәле булыуы асыҡланғас, тыныслыҡ килешеүе ҡороу мөмкинлеге ныҡ кәмегән. Инглиз һәм Голландия илселәре, ниһайәт, солтандың вәзирҙәре алдына килгәс, Австрия тәҡдимдәренә яуап итеп uti possidetis (йәғни яҡтар, һөйләшеүҙәр башланғанда нимәһе булған, шуны һаҡлап ҡалырға тейеш) принцибы тәҡдим ителә.